Veski tänav (Tartu)

**Veski tänav** on tänav Tartu kesklinnas ja Tähtvere linnaosas. Tänav algab Jakobi tänavalt ja lõpeb Julius Kuperjanovi tänaval ning tänava pikkus on umbes 800 m. Tänava nimi tuleneb 19. sajandil selle tänava ääres asunud Tähtvere mõisa tuuleveskist.

Eesti NSV perioodil 11.11.1947 kuni 29.10.1987  kandis see tänav nime *Nikolai Burdenko tänav* (nimetatud arst Nikolai Burdenko järgi).

Veski tänaval on elanud Karl Ernst von Baer, Juri Lotman, Eino Krall, Dmitri Uljanov, Karl August Hermann, Dmitri Kudrjavski.

## Hoonestus

Tänava ääres asuvad alates tänava algusest: 
* Tartu Katoliku kirik, Veski 1a
*Baeri maja, , Veski 4. Eesti NSV ajal tegutses Veski tänav 4,  Vabariiklik Tartu Meditsiiniline Keskkool.
*Elamu – 1927. aastal arhitekt V. Rosenbergi projekti järgi ehitatud kahekorruseline mansardkorrusega villa, Veski 5
*Elamu, Peterburi arhitekti Viktor Schröteri poolt 1881. aastal Balti raudteede üleminsenerile Peter von Göttele projekteeritud, Veski 6. Eesti NSV perioodil oli hoones väikelastekodu, stomatoloogiakliinik, tuberkuloosidispanser, kuni hoone läks EPA valdusse ning sinna rajati üliõpilasklubi.
*korporatsioon Livonia konvendihooneks, 1886. aastal kroonulikus hilisklassitsistlikus laadid ehitatud hoone, Veski 13. Arhitekt Tartu ülikooli arhitekt Reinhold Guleke. Maja valmis 1893. aastal, 1939. aastal põgenes enamus saksakeelse korporatsiooni liikmetest Saksamaale, pärast teist maailmasõda läks hoone Tartu Ülikoolile ja hoones paiknes ühiselamu, 1953. aastast kuulub hoone Eesti Põllumajanduse Akadeemiale.
*Elamu, iseloomulik näide 19. sajandi II poolel ehitatud historitsistlikust elamust, Veski 20. Puidust üürimaja valmis 19. sajandi teisel poolel.
*Puitelamu Veski 22 // Näituse 8, hiljemalt 1856. aastal ehitatud tüüpiline hilisklassitsistlik puitelamu Tartus, Veski 22
*Algne Venemaa keisririigi Tartu-Võru rahukogu hoone, enne teist maailmasõda tegutses hoones ka Riigikohus ja Tartu Ringkonnakohus. Eesti Rahva Muuseumi endine peamaja, Veski tänav 32
*Päevakeskus Tähtvere, Veski 35. Hoone kinnistu ostis 1910. aastal A. von zur Mühlen ja 1913. aastal koostas Victor Kessler projekti maja ümberehitamiseks. 1930. aastatel üürisid maja Revelia üliõpilaskorporatsioon. 1950. aastatel ehitati maja suured ruumid väikesteks tubadeks ning hoone oli kasutusel ühiselamuna. 
*Tartu Kolgata kirik, Veski 40
*Üliõpilaste Selts Raimla hoone Veski 42
*korporatsioon Revelia konvendihoone, Veski 45
*korporatsioon Sakala konvendihoone, Veski 69.

## Pildid

Fail:Baeri maja.jpg|Veski 4 (Baeri maja)
Fail:Veski 5, Tartu.JPG|Veski 5
Fail:Veski 6, Tartu 7.JPG|Veski 6 (2012. aasta)
Fail:Tartu asv2022-04 img51 Veski 6.jpg|Veski 6 (2022. aasta)
File:Veski 13, Tartu.jpg|Veski 13
Fail:Veski 15, Tartu.jpg|Veski 15
Fail:Tartu asv2022-04 img50 Veski 20.jpg|Veski 20
Fail:Veski 21, Tartu.jpg|Veski 21
Fail:Veski 26 Tartu.jpg|Veski 26
Fail:Veski 27, Tartu.jpg|Veski 27
Fail:Veski 32 Tartu.jpg|Veski 32 (Eesti Rahva Muuseumi endine peamaja)
Fail:Veski 35, Tartu - 2.jpg|Veski 35
Fail:Veski 37, Tartu.jpg|Veski 37
Fail:Veski 42, Tartu.jpg|Veski 42 (Üliõpilaste Selts Raimla)
Fail:Veski 45 tagant.JPG|Veski 45, tagant (Korporatsioon Revelia)
Fail:Veski 47, Tartu.jpg|Veski 47
Fail:Veski 57 ja 55, Tartu.jpg|Veski 57 ja 55
Fail:Korporatsioon Sakala 2.jpg|Veski 69 (Korporatsioon Sakala)

## Viited

## Välislingid